OpenLLM-France/wikimedia huggingface dataset:
# Camp d'Abella

El Camp d'Abella és un paratge del terme municipal d'Isona i Conca Dellà, a l'antic terme de Sant Romà d'Abella. El lloc és a ponent del poble de Sant Romà d'Abella i al sud-oest del seu barri de les Masies de Sant Romà, al sud-est dels Estanys de Basturs i al nord-est del Prat de Basturs. La Torre de Baró és al costat de llevant del Camp d'Abella.

## Vegeu també

* Lo Planell (Sant Romà d'Abella).

## Referències

* ↑ Institut Cartogràfic de Catalunya
# Hiperostosi vertebral anquilosant

La hiperostosi vertebral anquilosant o malaltia de Forestier-Rotés és una espondiloartropatia no inflamatòria. Es caracteritza per l'ossificació dels lligaments espinals i les èntesis que porten a una anquilosi espinosa. Aquesta malaltia deu el seu nom al metge francès Jacques Forestier vegades associada amb la del reumatòleg Jaume Rotés Querol. La participació és variable, però pot involucrar tota la columna vertebral. Els espais dels discos i les articulacions interespìnoses no es veuran afectats. Clàssicament, la malaltia avançada pot aparèixer en les radiografies i al llarg de la columna vertebral l'aspecte d'"espelma amb la cera fosa".
La calcificació i ossificació és més comú en el costat dret de la columna vertebral. En les persones amb dextrocàrdia i situs inversus aquesta calcificació es produeix al costat esquerre, el que confirma el paper de l'aorta toràcica descendent en la prevenció de les manifestacions.

## Referències

* ↑ Waldron, T. "Paleopathology". Cambridge University Press, 2009, p. 73.
* ↑ Forestier, J., Lagier, R.; Ankylosing hyperostosis of the spine. Clin. Orthop. 1971; 74:65
# Mohamed Lamine Ould Ahmed

Mohamed Lamine Ould Ahmed (en àrab: محمد لامين ولد أحمد; Tan-Tan, 1947) és un escriptor i polític sahrauí, membre del Front Polisario. Des de gener de 2012 exerceix com a Ministre de Salut de la República Àrab Sahrauí Democràtica (RASD).
Nascut a Smara, és un dels membres fundadors del Front Polisario. Mohamed Lamine Ould Ahmed es va convertir en el primer Primer Ministre de la República Àrab Sahrauí Democràtica el 1976, i va ocupar el càrrec fins al 1982. Va repetir en el càrrec entre 1985 1988 i ha estat membre de la Secretaria Nacional del Front Polisario des de llavors. Segons Amnistia Internacional, onze membres de la seva família han estat «desapareguts» per personal de seguretat marroquí per raons polítiques.

## Referències

* ↑ Fernando Orgambides «El nuevo Gobierno de la RASD incluye a saharauis formados en España». El País, 29-12-1985.
* ↑ RENCONTRE AVEC LES FAMILLES DE DISPARUS SAHRAOUIS, Genève, 28 au 30 mars 2003 ARSO.org
# Assuwa

Assuwa era una confederació d'estats i de ciutats d'Anatòlia occidental situada en una part de la zona anomenada Arzawa pels hitites.
Abans del 1400 aC n'eren probablement integrants el país del riu Seha, el Regne de Mira, Wilusa i Taruisa, i més tard s'hi van unir Hapalla i Arzawa. Destruïda la confederació per Tudhalias II rei dels hitites, el regne d'Arzawa va recollir les seves restes al segle xiv aC.
Del nom d'Assuwa, que ja no va tornar a aparèixer en les fonts hitites, probablement va derivar el d'Àsia.

## Referències

* ↑ Bernabé, Alberto (ed.). Historia y leyes de los hititas: textos del Reino medio y del Imperio Nuevo. Tres Cantos: Akal, 2004, p. 18-19. ISBN 8446022532.
# Hedeoma

Hedeoma és un gènere d'angiospermes que pertany a la família de les lamiàcies. Aquest gènere està format per 38 espècies natives del nord i sud d'Amèrica.

## Morfologia

Són plantes aromàtiques anuals i perennes, amb un port subarbustiu. Les tiges decumbents a erectes, ramificades a la base. Les fulles des d'un pecíol curt a sèssils; d'ovades a linears, senceres o dentades. Les inflorescències són axil·lars en els nusos de la part superior de la tija, subtendit per les fulles, les bràctees menudes. La flor està composta per un calze bilabiat, el llavi superior trilobulat, i el llavi inferior bilobulat. Els lòbuls són acuminats, punxeguts i formen un tub inflat o abombat per sota de la meitat. La corol·la és bilabiada, el llavi superior és major que l'inferior. Aquest últim és bilobulat i l'altre trilobulat. Presenten 2 estams que es troben sota del llavi superior o exerts. L'estil és desigual i bilobulat. Els fruits són nous amb ossos, glauques, gelatinosos quan està mullat.

## Espècies seleccionades

| Hedeoma acinoides Hedeoma apiculata Hedeoma costata Hedeoma dentata Hedeoma diffusa Hedeoma drummondii Hedeoma hispida Hedeoma hyssopifolia Hedeoma mollis | Hedeoma nana Hedeoma oblongifolia Hedeoma pilosa Hedeoma plicata Hedeoma pulcherrima Hedeoma pulegioides Hedeoma reverchonii Hedeoma todsenii |

## Enllaços externs

* http://ucjeps.berkeley.edu/cgi-bin/get_JM_treatment.pl?4745,4758
# Casa al carrer de la Rosa, 14-24 (Sabadell)

La Casa al carrer de la Rosa, 14-24 és una obra de Sabadell (Vallès Occidental) protegida com a Bé Cultural d'Interès Local.

## Descripció

Immoble d'habitatges entre mitgeres, de planta baixa i tres pisos.
La façana principal, composta segons cànons clàssics (breu distinció de basament, reducció d'obertures i volades de lloses de balcó en alçada i eixos verticals de composició cars), compta amb un únic eix vertical centrat a la façana. Al basament s'hi troba el portal d'arc recte, balconeres amb lloses de balcó a la planta primera i segona i obertura tipus finestra a la planta tercera, amb l'emmarcament enganxat a la cornisa superior amb dintell.

## Referències

* 1 2 «Casa al carrer de la Rosa, 14-24». Inventari del Patrimoni Arquitectònic de Catalunya. Direcció General del Patrimoni Cultural. [Consulta: 11 juny 2020].

## Enllaços externs

* Casa al carrer de la Rosa, 14-24 Arxivat 2016-03-04 a Wayback Machine., fitxa del catàleg de l'Ajuntament
# Camil·la (Eneida)

En la mitologia romana, la reina Camil·la dels volscs va ser la filla del rei Metabus i Casmil·la. La seva llegenda és virgiliana, explicada a l'Eneida, i basada en llegendes populars.
Expulsat del seu tron pels seus enemics després de la mort de la seva esposa, Metabus va ser perseguit per volscs armats, portant la seva filla acabada de néixer en braços. El riu Amasè, un petit riu del Laci, li bloquejava el pas, i tement per la vida de la seva filla, la va lligar a una llança. Encomanant-la a Diana i prometent-li que si sobrevivia Camil·la seria una guerrera verge al seu servei, va llençar la javelina a l'altra banda del riu. Ell mateix va travessar el riu nedant, i tots dos van viure molts anys al bosc entre la solitud. La noia es va acostumar a aquella vida i no podia suportar l'estada a les ciutats. Caçava i es preparava per a la guerra.
A l'Eneida, Camil·la apareix després com una reina guerrera que ajuda el seu aliat, el rei Turnus dels rútuls, a combatre Enees i els troians en la guerra que esclatà arran del corteig de Lavínia. Arruns va matar Camil·la quan no vigilava el seu entorn, perseguint Cloreu. El servent de Diana, Opis, a les ordres de la deessa, va venjar la mort de Camil·la matant a Arruns.
Virgili escriu que era tant ràpida que podia córrer per sobre el mar sense que els seus peus es mullessin, i córrer sobre un camp de cereals sense doblegar cap de les plantes.

## Referències

* ↑ Grimal, Pierre. Diccionari de mitologia grega i romana. Barcelona: Edicions de 1984, 2008, p. 86. ISBN 9788496061972.
* ↑ Virgili, 2.1121–1210..
* ↑ Virgili, 2.1236–1256..
* ↑ Virgil, 7.1094–1103..

## Vegeu també

* Acca
Viccionari
# Stenki

Stenki (en rus: Стенки) és un poble de l'óblast de Vladímir, a Rússia, segons el cens del 2010 tenia 107 habitants. Pertany al districte municipal de Koltxúguino.

## Referències

* ↑ «Владимирская губерния. Список населенных мест по сведениям 1859 года.». Arxivat de l'original el 2019-01-14.
* ↑ «Историко-статистическое описание церквей и приходов Владимирской епархии : Вып. 2-4 / сост. В. Добронравов. Вып. 4: Меленковский, Муромский, Покровский и Судогодский уезды. - 1897.». Arxivat de l'original el 2018-05-09.
# Hárbarðsljóð

Hárbarðsljóð (Les dites d'Hárbarðr) és un dels poemes de l'Edda poètica trobat en els manuscrits del Codex Regius AM 748 I 4to.
En una interpretació convencional del poema, els déus Odin i Thor competeixen entre ells. Odin, disfressat d'Hárbarðr, és mal educat amb Thor, que està retornant a Asgard després d'un viatge a Jötunheimr, la terra dels gegants.

## Referències

* ↑ El nom pot estar anglicitzat com a Hárbardsljód, Hárbarthsljóth, Hárbardhsljódh, Harbardsljod i variacions d'aquest.

### Traduccions en anglès

* Harbarthsljoth. Traducció i comentaris per Henry A. Bellows.
* Harbarðslióð Arxivat 2008-05-09 a Wayback Machine.. Traducció per Benjamin Thorpe.
* Hárbarzljóð. Traducció per W. H. Auden i P. B. Taylor.
* Hárbarzljóð. Traducció per Lee M. Hollander.
* The Song of Harbard Arxivat 2008-04-21 a Wayback Machine.. Traducció per A. S. Cottle.

### Edicions en nòrdic antic

* Hárbarðsljóð. Edició del manuscrit de Sophus Bugge.
# Molí de la Vila (Juneda)

Molí de la Vila és una obra de Juneda (Garrigues) protegida com a bé cultural d'interès local.

## Descripció

L'edificació del molí de la Vila o de Baix és un interessant exemple d'aprofitament de l'energia hidràulica. Sembla que els seus orígens es remunten al segle xvii, hi ha un element que data de 1688. L'edifici actual podria datar globalment del segle xix. L'any 1937 es va ensorrar part de l'edifici i fou refet l'any 1961. Darrerament s'han fet algunes reformes que consoliden l'edifici, però són poc afortunades estèticament.

## Referències

* ↑ «Molí de la Vila». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 23 octubre 2016].
# Bahram

Bahram és el nom dels següents personatges:
* Bahram o Varanes fou el nom de sis reis sassànides de Pèrsia. El nom vol dir "deu de la victoria". En antic persa era Vráƒragna, en avesta Vereƒrayna, en persa Warahran o Wahram, en part Warƒagn, en armeni Vahagn o Wa(r)hram (generalment Vram), i en grec (Οὐαράνης or Οὐραράνης.
** Bahram I.
** Bahram II
** Bahram III.
** Bahram IV
** Bahram V.
** Bahram VI
* Fou també el nom d'altres personatges:
** Bahram (visir), visir fatimita
** Bahram Xah, sultà gaznèvida.
** Bahram Xah ibn Toghril, sultà seljúcida
** Al-Àmdjad Bahram-xah, emir aiúbida.
# Freemuse

Freemuse, també coneguda com a Freedom of Music Expression (Llibertat d'Expressió Musical) o The World Forum on Music and Censorship (El Fòrum Mundial sobre Música i Censura), és una organització no governamental internacional amb seu a Copenhaguen, compromesa amb la promoció de la llibertat d'expressió per a músics de tot el món. Entre 2008 i 2017, amb algunes interrupcions, va convocar els Free Muse Awards, un premi atorgat a persones o organitzacions que han treballat per la llibertat d'expressió musical de forma destacable i duradora.

## Free Muse Awards

* 2017: Orquestra de dones d'Afghanistan
* 2016: Lavon Volksi, Belarús
* 2014: Harstad (ciutat noruega)
* 2013: Festival au Desert, Mali
* 2011: Ramy Essam, Egipte
* 2010: Mahsa Vahdat, Iran i Ferhat Tunç, Turquia
* 2009: Pete Seeger, Estats Units
* 2008: Tiken Jah Fakoly, Costa d'Ivori

## Referències

* ↑ «Free Muse Award». Free Muse. Arxivat de l'original el 2017-09-09. [Consulta: 7 juny 2020].(anglès)
https://en.unesco.org/creativity/sites/creativity/files/freemuse-the-state-of-artistic-freedom-2018.pdf
https://www.fim-musicians.org/wp-content/uploads/State-of-Artistic-Freedom-2020.pdf
# Helle Kettner i Høeberg

Helle Kettner i Høeberg (Roskilde, Dinamarca, 14 de juliol de 1984) és una periodista danesa i instal·lada a Catalunya des del 2004. Fou candidata a les eleccions al Parlament Europeu a la llista Ara Repúbliques per ERC. Des del maig de 2019 és assessora de comunicació exterior del Departament d'Acció Exterior, Relacions Institucionals i Transparència de la Generalitat de Catalunya.

## Biografia

La danesa Helle Kettner va venir a Tarragona el 2004, amb vint anys, per fer una estada d'aprenentatge de la llengua castellana. Al cap d'un temps, i havent après català i castellà, va cursar els estudis de Grau en Periodisme a la Universitat Rovira i Virgili. Posteriorment va fer el màster de Comunicació estratègica a la mateixa universitat i va iniciar un doctorat.
Com a periodista ha treballat de redactora a l'Agència Catalana de Notícies en anglès a Catalan News i també a Ràdio Ciutat de Tarragona amb el programa Trójkat, un magazine cultural i musical en què entrevista artistes que venen a tocar a la ciutat. També ha col·laborat en les retransmissions dels partits de futbol del Nàstic al costat de Carles Cortés, Quim Pons i Joan Alfons López.
En l'àmbit polític, ha format part del Diplocat fins a l'aplicació de l'article 155, i es va presentar a les eleccions al Parlament Europeu de 2019 per Esquerra Republicana de Catalunya com a dissetena de la llista Ara Repúbliques, coalició formada per ERC, EH-Bildu i BNG, entre altres formacions. Com a freelance, treballa actualment en un projecte internacional d'Òmnium Cultural, de la qual és sòcia. També està associada a l'ONG HOPE Project Denmark.
Helle Kettner se sent molt lligada a la ciutat de Tarragona i es considera una tarragonina de tota la vida. Ha manifestat una especial afecció a l'esport del ciclisme.

## Referències

* ↑ Departament de Polítiques Digitals i Administració Pública «Relació d'alts càrrecs, personal directiu, personal eventual i les seves retribucions». Generalitat de Catalunya. Arxivat de l'original el 1 d’agost 2019 [Consulta: 9 agost 2019].
* 1 2 «Helle Kettner, estudiant danesa que porta 11 anys a Tarragona: “Quan pujo a la Part Alta sospiro i em dic: d'acord, sóc a casa”». Tarragona Experience, 08-06-2015. Arxivat de l'original el 2019-08-09. [Consulta: 9 agost 2019].
* ↑ TV3. «TTV (Tarragonina de Tota la Vida)». [Consulta: 9 agost 2019].
* ↑ «Helle Kettner representarà el Camp de Tarragona en la llista d'ERC a les eleccions europees del 26 de maig» (en catalan). Esquerre Republicana - Camp de Tarragona, 16-02-2019. [Consulta: 9 agost 2019].
* ↑ CCMA. «"TTV. Tarragonina de Tota la Vida" i "De professió: contista", a "Tot un món"», 01-04-2016. [Consulta: 9 agost 2019].

## Enllaços externs

* Helle Kettner i Høeberg - Lloc web oficial
# Casa Buncàs

La Casa Buncàs és un edifici de Centelles (Osona) inclòs a l'Inventari del Patrimoni Arquitectònic de Catalunya.

## Descripció

La casa està molt deteriorada i reformada.
L'element més remarcable es troba a l'edifici que dona al carrer Santa Anna. És una finestra d'arc conopial i una roseta.
Hi ha també un escudet molt deteriorat i dos balcons de ferro forjat datats el 1675, però també molt deteriorats.

## Referències

* 1 2 3 «Casa Buncàs». Inventari del Patrimoni Arquitectònic de Catalunya. Direcció General del Patrimoni Cultural. [Consulta: 9 març 2019].
# Calamus (planta)

Calamus és un gènere de palmeres (arecàcies). Forma part, amb altres gèneres del grup de palmeres rotang. N'hi ha unes 325 espècies totes elles de distribució paleotropical. La majoria són lianes o plantes enfiladisses de tiges primes, algunes espècies tenen ganxos o espines. La tija d'algunes espècies pot passar dels 200 metres de llargada.

## Algunes espècies

* Calamus adspersus
* Calamus australisMart.
* Calamus caryotoides Mart.
* Calamus compsostachys
* Calamus egregius
* Calamus gibbsianus
* Calamus hollrungii Becc.
* Calamus moti F.M.Bailey
* Calamus muelleri H.Wendl.
* Calamus obovoideus
* Calamus radicalis H.Wendl. & Drude
* Calamus rotang
* Calamus suaveolensW.J.Baker & J. Dransf.
* Calamus tenuis
* Calamus wailong
* Calamus warburgii K.Schum.
* Calamus zeylanicus

## Referències

* ↑ Dictionary of Flowering Plants and Ferns - JC Willis (1960)
* 1 2 3 4 5 6 7 8 «Calamus». Australian Plant Name Index (APNI), IBIS database. Centre for Plant Biodiversity Research, Australian Government, Canberra. Arxivat de l'original el 2022-03-08. [Consulta: 28 març 2008].
* ↑ «GRIN: C. tenuis». Arxivat de l'original el 2012-10-10. [Consulta: 10 novembre 2011].

## Enllaços externs

* WestAfricanPlants Calamus deerratus
# Strukovo

Strukovo (en rus: Струково) és un poble de l'óblast de Vladímir, a Rússia, segons el cens del 2010 tenia 12 habitants. Pertany al districte municipal de Sóbinka.

## Referències

* ↑ Серёгин А. П. Флора Владимирской области: конспект и атлас. — Тула: Гриф и К, 2012. — 620 с.
* ↑ «В.Г. Добронравов. Историко-статистическое описание церквей и приходов Владимирской епархии: Вып. 4: Меленковский, Муромский, Покровский и Судогодский уезды. - 1897». Arxivat de l'original el 2018-05-09.
# Háj (Košice)

* No s'ha de confondre amb Háj (Žilina).
Háj és un poble i municipi d'Eslovàquia. Es troba a la regió de Košice, a l'est del país.

## Història

La primera referència escrita de la vila data del 1409.
# Molí de les Flors

El Molí de les Flors és una obra del municipi de Saldes (Berguedà) inclosa en l'Inventari del Patrimoni Arquitectònic de Catalunya.

## Descripció

El molí de les flors està format per dues construccions adossades de migdia (una és de començaments de segle xix i l'altre de l'any 1861). Tenen tres pisos d'alçada més la planta baixa i són cobertes a quatre vessants amb el carener paral·lel a la façana. El cos de tramuntana queda obert a un petit pati i té una balconada d'arcs de mig punt. L'edificació de migdia, més moderna, té dos nivells de balcons decorats amb rajoles de ceràmica.

## Història

Construït l'any 1861 pel farmacèutic i ex-regidor de l'Ajuntament de Madrid Joan Trasserra fou centre d'una interessant explotació agrícola i forestal. El seu propietari, aprofitant la vella estructura del molí fariner del Ballut, construí una gran bassa i canal de pedra i a més amb la força de l'aigua feia funcionar el molí i regava l'explotació d'arbres fruiters. L'any 1914 fou reformada i modernitzada tota la maquinària amb la incorporació d'una turbina (marca Fay-Vallvé de Barcelona), dues moles (l'una per a farina de blat i l'altre per a pinso pels animals) i un escairador. La farinera va funcionar fins a l'any 1960 i conserva tota la maquinària.

## Referències

* 1 2 «Molí de les Flors». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 2 desembre 2015].
# Babanekita

La babanekita és un mineral de la classe dels arsenats, que pertany al grup de la vivianita.

## Característiques

La babanekita és un arsenat de fórmula química Cu₃(AsO₄)₂·8H₂O. Generalment conté cobalt, zinc, magnesi o altres cations aparentment estabilitzadors i divalents que substitueixen el coure. Cristal·litza en el sistema monoclínic. Es pot confondre fàcilment amb l'eritrita i amb altres membres de color rosa de la solució sòlida del grup de la vivianita. Va ser aprovada com a espècie vàlida per l'Associació Mineralògica Internacional l'any 2012. L'exemplar que va servir per a determinar l'espècie, el que es coneix com a material tipus, es troba conservat al departament de mineralogia i petrologia del Museu Nacional de Praga, a la República Txeca, amb el número de catàleg P1P 8/2011.

## Formació i jaciments

Va ser descoberta a la mina Geister vein, a la localitat de Rovnost, a Jáchymov, a la regió de Karlovy Vary (Bohèmia, República Txeca). També ha estat descrita a altres quatre indrets: la mina Veta Negra, a Tierra Amarilla (regió d'Atacama, Xile), a la mina Clara, a Oberwolfach (Baden-Württemberg, Alemanya), a la mina Fenugu Sibiri, a Gonnosfanadiga (Sardenya, Itàlia), i al dipòsit de Svätodušná, a Ľubietová (Regió de Banská Bystrica, Eslovàquia). Als territoris de parla catalana tan sols ha estat descrita a la mina «Iris 18» d'Escornalbou, a Riudecanyes (Baix Camp, Tarragona).

## Referències

* ↑ «Babánekite» (en anglès). Mindat. [Consulta: 28 juny 2017].
* ↑ Joan Vinyoles Verdaguer · Josep Lluís Garrido Rufaste · Adolf Cortel Ortuño · Josep Carreras Peñalvert «La mina "Iris 18" (grup miner "Porvenir") d'Escornalbou, Riudecanyes, el Baix Camp, Tarragona, Catalunya, Espanya». Mineralogistes de Catalunya [Barcelona], 13, 2, 01-11-2019, pàg. 3-46 [Consulta: 24 novembre 2023].
# Frank Bonsall

Frank Bonsall (Crouch End, 31 de març de 1920 - Harrogate, 22 de febrer de 2011) va ser un matemàtic britànic.

## Vida i obra

Bonsall va començar el 1938 els estudis universitaris al Merton College (Oxford), però el 1940 els va veure interromputs per la Segona Guerra Mundial. Fins al 1946 va servir en els Royal Engineers, els últims dos anys a l'Índia verificant el material militar sota condicions de jungla. El 1947 es va graduar a la universitat d'Oxford i, enlloc de començar el període de recerca amb Henry Whitehead, va preferir acceptar una plaça docent a la universitat d'Edimburg, ja que s'havia casat recentment i tenia obligacions familiars. Des de 1948 fins a 1965 va ser professor a la universitat de Newcastle i, a partir de 1965, a la universitat d'Edimburg, fins que es va retirar el 1984.
Tot i que els seus primers treballs van ser en anàlisi matemàtica clàssica, Bonsall va ser un líder en la recerca en el camp de l'anàlisi funcional. Va publicar un influent llibre sobre el tema, Complete Normed Algebras (1973) i una trentena d'articles científics d'alt nivell. Va ser radicalment contrari a acceptar les demostracions assistides per ordinador, afirmant que no es podia considerar correcte que una part de la demostració estigués amagada dins d'una caixa plena de càlculs.
A més de la seva activitat com matemàtic, Bonsall va ser un excursionista entusiasta, cosa que el va portar a establir una fórmula per determinar el temps necessari per anar entre els munros.

## Referències

* ↑ Gillespie, 2011, p. 9.
* ↑ Gillespie, 2020, p. 66-67.
* ↑ Gillespie, 2020, p. 67.
* ↑ Halmos, 1985, p. 291.
* ↑ Gillespie, 2020, p. 68.
* ↑ Gillespie, 2020, p. 71.
* ↑ Gillespie, 2011b, p. x.
* ↑ Gillespie, 2020, p. 76-77.
* ↑ MacKenzie, 2001, p. 102.
* ↑ Delarivière i Van Kerkhove, 2021, p. 620.
* ↑ Dempster, 2021, p. Cap. 4.

## Bibliografia

* Delarivière, Sven; Van Kerkhove, Bart «The Mark of Understanding: In Defense of an Ability Account» (en anglès). Axiomathes, Vol. 31, Num. 5, 2021, pàg. 619-648. DOI: 10.1007/s10516-020-09529-0. ISSN: 1122-1151.
* Dempster, Andrew. The Munros: A History (en anglès). Main Point Books, 2021. ISBN 978-1-910022-98-6.
* Gillespie, Alastair «Frank Bonsall» (en anglès). Newsletter of the London Mathematical Society, Num. 403, 2011, pàg. 9. ISSN: 2516-3841.
* Gillespie, T.A. «Frank Featherstone Bonsall. 31 March 1920 - 22 February 2011» (en anglès). Biographical Memoirs of Fellows of the Royal Society, Vol. 69, 2020, pàg. 63-77. DOI: 10.1098/rsbm.2020.0007. ISSN: 0080-4606.
* Halmos, Paul R. I Want to be a Mathematician: An Automathography (en anglès). Springer, 1985. ISBN 978-0-387-96470-6.
* MacKenzie, Donald. Mechanizing Proof: Computing, Risk, and Trust (en anglès). The MIT Press, 2001. ISBN 0-262-13393-8.

## Enllaços externs

* O'Connor, John J.; Robertson, Edmund F. «Frank Bonsall» (en anglès). MacTutor History of Mathematics archive. School of Mathematics and Statistics, University of St Andrews, Scotland.
* Gillespie, Alastair. «Professor Frank Bonsall: Leading mathematician of the post-war years who led research into functional analysis». The Independent, 2011b. [Consulta: 17 gener 2023]. (anglès)
# Hjalmar Andresen

Hjalmar Andresen (18 de juliol de 1914 - 22 de juny de 1982) fou un futbolista noruec de la dècada de 1930.
Disputà 6 partits amb la selecció de futbol de Noruega, amb la qual participà en el Mundial de 1938 com a jugador reserva. Pel que fa a clubs, jugà al Sarpsborg FK.

## Referències

* ↑ 1938 FIFA World Cup France
* ↑ «FIFA profile». Arxivat de l'original el 2014-04-11. [Consulta: 2 juny 2017].
* ↑ Rønning, Vegard. «Adelskalender for norske landslagsspillere» (en noruec). [Consulta: 5 octubre 2011].